Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 260/14/8802	Košice I, 1.7.2014
EEČ : 2-63-236-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach a inde za mesiac december 2013, január 2014 a marec 2014 si neplnil svoju vyživovaciu povinnosť na svojho syna XXXXX XXXXX, nar. XXXXX, hoci mu táto  vyplýva priamo zo zákona o rodine č. 36/2005 Z. z. ako aj z rozsudku Okresného súdu XXXXX XXXXX sp. zn. 25P/321/2010 zo dňa 27.06.2013, právoplatného dňa 15.01.2014, v ktorom je zaviazaný prispievať na  jeho výživu sumou vo výške 120,-€ mesačne, vždy do 15-teho dňa v mesiaci vopred, čím takto dlhuje za dané obdobie výživné XXXXX XXXXX vo výške 360,-€,

lebo zanikla trestnosť činu

Odôvodnenie:
	Vyšetrovateľ OR PZ, OKP  XXXXX uznesením sp. zn. XXXXX zo dňa 17.04.2014 začal trestné stíhanie a následne uznesením zo dňa 29.05.2014 vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. c / Trestného zákona, ku ktorému malo dôjsť tak, ako je to uvedené vo výrokovej časti tohto uznesenia.	

V danej veci podal dňa 17.03.2014 XXXXX XXXXX, nar. XXXXX trestné oznámenie na XXXXX pre neplatenie výživného a to za obdobie december 2013, január 2014 a marec 2014.  

Do spisu boli zabezpečené rozsudok Krajského súdu XXXXX sp. zn. 7CoP/288/2013 zo dňa 30.12.2013, rodný list, potvrdenie o návšteve školy, správy o obvinenom, fotokópie dokladov o úhrade výživného, trestný rozkaz Okresného súdu XXXXX XXXXX výpis z evidencie priestupkov a odpis z registra trestov.

Súčasťou spisu je výsluch obvineného XXXXX zo dňa 24.06.2014, kde uviedol, že dňa 04.02.2014 vyplatil výživné za mesiac december 2013, dňa 05.04.2014, 14.04.2014, 02.05.2014 a 01.06.2014 vyplatil výživné za mesiac január až apríl 2014 a za mesiace máj a jún vyplatil výživné priamym vkladom na účet matky XXXXX XXXXX čo je potvrdené aj z výsluchu XXXXX XXXXX zo dňa 26.06.2014, kde uviedol, že obvinený mu už nedlhuje žiadne výživné ako aj poštovými poukazmi na č.l. 18.

Podľa § 215 ods. 1 písm. h / Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a / Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé  následky a páchateľ svoju povinnosť dodatočne splnil skôr, než sa súd odobral na záverečnú poradu. 

Na základe vyššie uvedeného možno skonštatovať, že boli splnené podmienky osobitného ustanovenia o zániku trestnosti činu podľa § 86 písm. a/ Trestného zákona a teda  došlo k zániku trestnosti zanedbania povinnej výživy podľa § 207 ods. 1, ods. 3 písm. c / Trestného zákona  a preto bolo potrebné rozhodnúť tak, ako je to uvedené vo výrokovej časti tohto ustanovenia. 

Poučenie:
Proti tomuto uzneseniu je prípustná sťažnosť, ktorú možno podať do troch dní od doručenia tohto uznesenia na Okresnú prokuratúru XXXXX I. Sťažnosť má odkladný účinok.

Mgr. Jozef Stanko
prokurátor